cyanic-selkie/wikianc huggingface dataset:
బీజ గణితం
బీజ గణితం (Algebra) అనేది గణిత శాస్త్రంలో ఒక విభాగం. అంకగణితంలో అంకెలతో లెక్కలు చేసినట్లు బీజగణితంలో అంకెలకు బదులు అక్షరాలను వాడతారు. ఈ విధంగా చేయడం వల్ల లెక్కల సమీకరణాలలో ఏ అంకెలు ఉన్నా సరిపడే ధర్మాలు సిద్ధాంతాల రూపంలో నిర్ధారించడానికి వీలవుతుంది. పురాతన భారతీయ గణితశాస్త్రవేత్తలైన ఆర్యభట్ట, బ్రహ్మగుప్తుడు, భాస్కరాచార్యుడు లాంటి వారు బీజగణితంలో కృషి చేశారు. చారిత్రకంగా బీజ గణితం కూడా మార్పులు చెందుతూ వస్తోంది కాబట్టి దీనిని ప్రాథమిక బీజగణితం (ఎలిమెంటరీ అల్జీబ్రా), రేఖీయ బీజగణితం (లీనియర్ అల్జీబ్రా), ఆధునిక బీజగణితం (మోడర్న్ అల్జీబ్రా) అని మూడు రకాలుగా విభజించవచ్చు.
పద వ్యుత్పత్తి
బీజగణితాన్ని ఆంగ్లంలో అల్జీబ్రా అంటారు. ఈ అల్జీబ్రా అనే పదం అరబిక్ భాష నుంచి వచ్చింది. విరిగిన భాగాలను తిరిగి కలపడం అని దీని అర్థం.
బీజగణితంలో రాశులను అక్షరాలతో సూచిస్తారు. వీటినే బీజాలు అంటారు. బీజాలతో గణన చేస్తారు కాబట్టి దీనిని తెలుగులో బీజగణితం అని వ్యవహరిస్తారు.
చరిత్ర
గణితంలో సమీకరణం (Equation) అనేది ఒక ప్రాథమిక భావన. సమీకరణం అంటే సమానం గుర్తుకు (=) ఇరువైపులా ఉండే సమాసాలు (Expression) ఒకే విలువను సూచిస్తాయి. ఉదాహరణకు అనే సమీకరణాన్ని తీసుకుంటే దాన్ని సాధించడానికి కుడివైపు, ఎడమవైపు ఉన్న సమాసాలను ఒకే రకమైన ఆపరేషన్ (కూడిక, తీసివేత, గుణకారం, భాగహారం, వర్గ మూలం లాంటివి) చేయవచ్చు. ఈ ఉదాహరణలో రెండు వైపులా 3 ని తీసివేయడం ద్వారా x విలువ 2 అని కనుగొనవచ్చు.
గణితశాస్త్ర విభాగం
బీజగణితంలో అంకగణితం వలే గణనలు ఉంటాయి. కానీ ఇందులో సంఖ్యలను అక్షరాలచే సూచిస్తారు. దీనివల్ల గణనలో ఏ సంఖ్యలు ఉన్నా వాటి వాస్తవమైన లక్షణాల రుజువులను కనిపెట్టడం వీలవుతుంది. ఉదాహరణకు కింది వర్గ సమీకరణాన్ని తీసుకుంటే a అనేది సున్న కానంతవరకు పై సమీకరణాన్ని రుజువు చేసే x విలువలను కనుక్కోవచ్చు.
మూలాలు
వర్గం:గణిత శాస్త్రము
టీ వర్క్స్
టీ వర్క్స్ అనేది ఎలక్ట్రానిక్ & హార్డ్‌వేర్‌ రంగంలో నూతన ఆవిష్కరణలు ప్రోత్సహించేందుకు తెలంగాణ ప్రభుత్వం ఏర్పాటుచేసిన అతిపెద్ద ప్రొటోటైపింగ్‌ కేంద్రం. ఆలోచనలతో రండి.. ఆవిష్కరణలతో వెళ్ళండి.. అనే నినాదంతో రూపొందిన టీ వర్క్స్, హార్డ్‌వేర్‌ ఉత్పత్తుల తయారీకి కేంద్రంగా మారింది. పైసా ఖర్చు లేకుండా ఆవిష్కర్తలు తమ సరికొత్త ఆలోచనల మేరకు ఉత్పత్తులను ఆవిష్కరించుకోవచ్చు.
రూపకల్పన
వినూత్న ఆలోచనలతో సమాజానికి ఉపయోగపడే పరికరాల నమూనాలను రూపొందించేందుకు తెలంగాణ సమాచార, సాంకేతిక శాఖ మంత్రి కల్వకుంట్ల తారక రామారావు ఆధ్వర్యంలో 2016లో హైదరాబాదు బేగంపేట లో టీ వర్క్స్ ప్రారంభించబడింది. యంత్ర తయారీకి అవసరమైన ఆధునిక పరికరాలు, ఎలక్ట్రానిక్స్‌ వర్క్‌ స్టేషన్లు, ఫినిష్‌ షాప్‌లు, లేజర్‌ కటింగ్, పీసీబీ ఫ్యాబ్రికేషన్, మెటల్‌ షాప్, వెల్డ్‌ షాప్, వుడ్‌ వర్కింగ్‌ వంటి అనేక వసతులు, వాటికి అవసరమయ్యే పరికరాలు ఇందులో అందుబాటులో ఉంటాయి. వివిధ రంగాల్లో కొత్త ప్రయోగాలు చేసే తయారీదారులు, ఆవిష్కర్తలతోపాటు ఇంజనీర్లు, డిజైనర్లు, సర్వీస్‌ ప్రొవైడర్లు, వలంటీర్లు, సంబంధిత రంగాలకు చెందిన వారు ప్రొటోటైప్‌ను అభివృద్ధి చేయడంలో భాగస్వామ్యం వహిస్తారు. ప్రోటోటైప్‌ (నమూనాల) నుంచి పూర్తిస్థాయి ఉత్పత్తులను తయారు చేసేందుకు అవసరమైన నైపుణ్యం ఇక్కడ అందుబాటులో ఉంటుంది. మూడు దశల్లో 100 కోట్ల రూపాయల విలువచేసే యంత్రాలను ఏర్పాటుచేశారు. వినూత్న ఆలోచనతో వచ్చి ఒక వస్తువుకు సంబంధించిన నమూనాను తయారు చేసుకునే వరకు ఉచితంగా అవకాశం కల్పించబడుతోంది.
నూతన భవనం
అన్ని రకాల మౌలిక సదుపాయాలు ఒకేచోట ఉండేలా రాయదుర్గం పరిధిలోని ఐటీ కారిడార్ ప్రాంతంలో 2020లో ‘టీ వర్క్స్‌’ భవనానికి శంకుస్థాపన జరిగింది. సుమారు 4.92ఎకరాల స్థలంలో 350 కోట్ల రూపాయలతో 78వేల చదరపు అడుగుల విస్తీర్ణంలో టీ వర్క్స్ భవనాన్ని నిర్మించారు. 250 రకాల పరిశ్రమలకు అవసరమయ్యే అత్యాధునిక మౌలిక వసతులను వివిధరకాల ఉపకరణాలను ఇందులో అందుబాటులోకి తెచ్చారు. ఈ భవనానికి సమీపంలోనే టీ హబ్ 2 భవనం ఉంది.
ప్రారంభం
2023 మార్చి 2న తెలంగాణ రాష్ట్ర ఐటీ, పరిశ్రమల శాఖామంత్రి కేటీఆర్‌, ఫాక్స్ కాన్ చైర్మ‌న్ యంగ్ లియూ క‌లిసి ఈ టీ-వర్క్స్‌ను ప్రారంభించారు. ఈ కార్య‌క్ర‌మంలో ఐటీ ముఖ్య కార్య‌ద‌ర్శి జ‌యేశ్ రంజ‌న్, టీ వ‌ర్క్స్ సీఈవో సంజ‌య్, చేవెళ్ళ ఎంపీ జి. రంజిత్ రెడ్డి, శేరిలింగంపల్లి ఎమ్మెల్యే అరికెపూడి గాంధీ తదితరులు పాల్గొన్నారు.
బయటి లింకులు
వర్గం:తెలంగాణ ప్రభుత్వ ఆవిష్కరణలు వర్గం:సాంకేతిక సంస్థలు వర్గం:తెలంగాణ ప్రభుత్వం
శ్రీ విక్రమసింహపురి మండల సర్వస్వము
thumb thumb "శ్రీ విక్రమసింహపురి మండల సర్వస్వము" బృహద్ గ్రంథం 2000వేల పుటల గ్రంథాన్ని నెల్లూరు జిల్లా పరిషత్తు 1964 లో ప్రచురించింది. అప్పటి జిల్లా పరిషద్ చైర్మన్ శ్రీ నల్లపురెడ్డి చెంద్రశేఖర రెడ్డి కనుక, సంపాదకులుగా పుస్తకం మీద ఆయన పేరు ముద్రించబడింది.ఈ సర్వస్వ సంపాదక వర్గంలో డాక్టర్ ఎన్.గోపాలకృష్ణమూర్తి, యెన్.యెస్.కృష్ణమూర్తి, బడి గురవారెడ్డి, యెన్. గోపాలకృష్ణయ్య, ఏం.రామిరెడ్డి పో.హనుమత్ జానకిరామశర్మ సభ్యులు. సహాయ సంపాదకులు కేసరి సుందరరామమూర్తి, బండి గోపాలరెడ్డి. పై వారందరు వ్యాసాలు రాసారు కానీ మొత్తం సంపాదక బాధ్యతపైన నవేసుకొని వ్యాసాల సేకరణ, ఆయా రంగాలలో ప్రసిద్ధులైన వారిచేత వ్యాసాలు రాయించడం. ప్రెస్సులో ప్రూఫులు సరిచూడడం, ఫోటోలు సేకరించి ఇవ్వడం, అన్ని బాధ్యతలు యెన్.యెస్. కృష్ణమూర్తే చేసారు. ఇప్పడు పరిశోధకులు కృష్ణమూర్తి పేరే సంపాదకులుగా పేర్కొంటున్నారు.
ఇది ఆంధ్రప్రదేశ్ లో తోలి జిల్లాసర్వస్వం.ఇందులో మూడు భాగాలు, మొదటిభాగంలో జిల్లాలో ఆయా ప్రభుత్వ ఆఫీసు విభాగాల చరిత్ర, రెండోభాగంలో జిల్లాచరిత్ర, నైసర్గిక స్వరూపం, కొండలు, నదులు, మైకా గనులు తదితరాలు. మూడవ ఖండంలో జిల్లాలో ప్రసిద్దులయిన రచయితలు, పండితులు, కళాకారుల చరిత్రలు చేర్చబడినవి. అప్పటికి సంపాదకులకున్న వనరులతో, పుస్తకం ఒంటిచేతిమీద నాలుగేళ్లు కష్టించి తయారుచేసారు. సంపాదకులకు నిఘంటువులు, గ్రంథాలయ కేటలాగులు, సర్వస్వాలు కూర్చడంలో గొప్ప శాస్త్రీయమైన అవగాహన ఉంది. ఈనాడు జిల్లాకు సంబంధించిన ఏ విషయమయినా ఇందులో ప్రాథమిక సమాచారం లభిస్తుంది.ఈ గ్రంథమే లేకపోతె ఎందరో స్థానిక రచయితల పేర్లు కూడా తెలిసేవి కాదు. ఈ అనుభవంతో యెన్.యెస్ కృష్ణమూర్తి చేత ఆంధ్రప్రదేశ్ సాహిత్య అకాడమీ అనేక సర్వస్వాలను తయారుచేయించింది.
పూణే లోక్‌సభ నియోజకవర్గం
పూణే లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, మహారాష్ట్ర రాష్ట్రంలోని 48 లోక్‌సభ నియోజకవర్గాలలో ఒకటి. ఈ నియోజకవర్గం పూణె జిల్లా  పరిధిలో 06 అసెంబ్లీ స్థానాలతో ఏర్పడింది.
తన్వి అజ్మీ
తన్వి అజ్మీ భారతదేశానికి చెందిన సినిమా & టెలివిజన్ నటి.
మూలాలు
వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
మిథిలా పాల్కర్
మిథిలా పాల్కర్ (జననం 11 జనవరి 1993) భారతదేశానికి చెందిన సినిమా నటి. పాల్కర్ 2014లో మరాఠీ భాషా లఘు చిత్రం మజా హనీమూన్‌లో తొలిసారిగా నటించింది. ఆమె హిందీ సినిమా కత్తి బట్టి ద్వారా సినీరంగంలోకి అడుగుపెట్టింది.
తపన్ శాసనసభ నియోజకవర్గం
తపన్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం దక్షిణ దినాజ్‌పూర్ జిల్లా, బాలూర్‌ఘాట్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
ఇంటర్నేషనల్ స్టాండర్డ్ నేమ్ ఐడెంటిఫయర్
అయోమయానికి గురిచేసేలా ఒకేలాంటి పేరున్న అంశాలను స్పష్టపరచడానికి ISNIని ఉపయోగించవచ్చు. మీడియా పరిశ్రమలలోని అన్ని రంగాలలో సేకరించిన, ఉపయోగించిన పేర్లకు సంబంధించిన డేటాను అనుసంధానం చేస్తుంది.
ISNI ఆకృతి
isni.org వెబ్‌సైట్‌ల FAQలో "ISNI 16 అంకెలతో రూపొందించబడింది, చివరి అక్షరం చెక్ క్యారెక్టర్." అని రాసారు.
ఖాళీలతో కూడిన ఆకృతి
ప్రదర్శనలో ఇది ఖాళీలతో చూపబడుతుంది.
ISNI రిజిస్ట్రేషన్ ఏజెన్సీలు
ఒక రిజిస్ట్రేషన్ ఏజెన్సీ ISNI దరఖాస్తుదారులు, ISNI అసైన్‌మెంట్ ఏజెన్సీలకు మధ్య ఇంటర్‌ఫేస్‌ను అందిస్తుంది. 2018లో, యూట్యూబ్ ఒక ISNI రిజిస్ట్రీగా చేరింది. దాని వీడియోలను కలిగి ఉన్న సంగీతకారుల కోసం ISNI IDలను సృష్టించడం ప్రారంభించాలనే ఉద్దేశాన్ని ప్రకటించింది. ISNI IDల సంఖ్య "రాబోయే రెండు సంవత్సరాల్లో బహుశా 3-5 మిలియన్లకు పెరుగవచ్చని" ISNI అంచనా వేసింది.
ISNI సభ్యులు
ISNI సభ్యులు (ISNI-IA సభ్యులు ) -07-11:
ISNI-IA, వినియోగదారు ఇంటర్‌ఫేస్, డేటా-స్కీమా, అయోమయ అల్గారిథమ్‌లు, ISO ప్రమాణం యొక్క అవసరాలను తీర్చగల డేటాబేస్‌తో కూడిన అసైన్‌మెంట్ వ్యవస్థను ఉపయోగిస్తుంది. అలాగే సాధ్యమైన చోటల్లా ఇప్పటికే ఉన్న సాంకేతికతను కూడా ఉపయోగిస్తుంది. ఈ వ్యవస్థ ప్రాథమికంగా వర్చువల్ ఇంటర్నేషనల్ అథారిటీ ఫైల్ (VIAF) సేవపై ఆధారపడి ఉంటుంది. VIAF ను లైబ్రరీ కేటలాగ్‌ల సముదాయంలో ఉపయోగం కోసం OCLC అభివృద్ధి చేసింది.
ప్రస్తావనలు
వర్గం:ఐడెంటిఫయర్లు
షిరూర్ లోక్‌సభ నియోజకవర్గం
షిరూర్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, మహారాష్ట్ర రాష్ట్రంలోని 48 లోక్‌సభ నియోజకవర్గాలలో ఒకటి. ఈ నియోజకవర్గం పూణె జిల్లా  పరిధిలో 06 అసెంబ్లీ స్థానాలతో ఏర్పడింది. లోక్‌సభ నియోజకవర్గాల పునర్విభజనలో భాగంగా 12 జూలై 2002న ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా ఈ నియోజకవర్గం 19 ఫిబ్రవరి 2008న నూతనంగా ఏర్పాటైంది.
మూలాలు
వర్గం:మహారాష్ట్ర లోక్‌సభ నియోజకవర్గాలు
ఉష్ణమాపకం
thumb|right|200px|డయల్ గేజ్‍ థర్మామీటరు (vertical dial, stem type) ఉష్ణోగ్రతను కొచిచే సాధనాన్ని ఉష్ణమాపకం అంటారు. దీనిని ఆంగ్లంలో థర్మామీటరు అంటారు. ఉష్ణోగ్రత అనగా ఉష్ణం యొక్క తీవ్రత.ఒక వస్తువు యొక్క వేడి తీవ్రత గాని చల్లని తీవ్రతను గాని ఉష్ణోగ్రత అంటారు.
సూత్రము
వేడిచేస్తే ద్రవపదార్థాలు వ్యాకోచిస్తాయి అనే సూత్రం పై ఆధారపడి ఉష్ణమాపకం పనిచేస్తుంది. సాధారణంగా ఉష్ణ మాపకంలో పాదరసం గాని, ఆల్కహాల్ని గాని వాడుతారు.
చరిత్ర
ధర్మామీటరు గూర్చి వివిధ సూత్రాలను గ్రీకు తత్వవేత్తలు సుమారు రెండు వేల సంవత్సరాలకు పూర్వం తెలుసుకున్నారు. నవీన ఉష్ణమాపకం ధర్మోస్కోప్ నుండి స్కేలుతో కూడుకొని 17 వ శతాబ్దం ప్రారంభం నుండి అభివృద్ధి చెందినది. 17, 18 శతాబ్దాలలో సాధారణీకరించబడింది.
అభివృద్ధి
ధర్మామీటరు ఆవిష్కర్తలుగా గెలీలియో గెలీలి, కొర్నెలిస్ డ్రెబ్బెల్, రాబర్ట్ ప్లడ్డ్ లేదా సాంటోరియో సాంటారియో వంటి శాస్త్రవేత్తల గూర్చి రచయితలు వ్రాసినప్పటికీ ఈ ధర్మామీటరు ఆవిష్కరన ఒక్కరిది కాదు. ఇది క్రమేణా అభివృద్ధి చేసిన పరికరం. మూసి ఉన్న గాజు గొట్టంలో గాలిని నింపి దానిని ఒక నీరు ఉన్న పాత్రలో ఉంచినపుడు ఆ గాలి వ్యాకోచించుటను ఫిలో ఆఫ్ బైజంటియం, హీరో ఆఫ్ అలెక్సాండ్రియా ప్రయోగ పూర్వకంగా తెలిపారు. చల్లదనం, వెచ్చదనం తెలుసుకొనుటకు ఈ విధమైన పరికరాలను ఉపయోగించేవారు. ఈ పరికరాలను అనేక యూరోపియన్ శాస్త్రవేత్తలు 16వ, 17వ శతాబ్దాలలో అభివృద్ధి పరచారు. వారిలో గెలీలియో గెలీలీ ప్రసిద్ధుడు. ఈ పరికరం తక్కువ ఉష్ణంలో మార్పులను ప్రతిబింబించే విధంగా ధర్మోస్కోప్ అనే పదం ఉత్పత్తి అయినది. ధర్మోస్కోప్, ధర్మామీటరులలో తేడా తరువాత స్కేలు చేర్చడంతో మారినది. గెలీలియో ధర్మామీటరు ఆవిష్కర్తగా చెప్పుకున్నప్పటికీ ఆయన ధర్మోస్కోప్ లను తయారుచేసాడు.
1617లో జియూసెప్పి బియాంకానీ మొట్టమొదటిసారిగా సరైన ధర్మోస్కోప్ చిత్రాన్ని ప్రచురించారు. 1638లో రాబర్ ప్లడ్డ్ స్కేలుతో కూడిన ధర్మామీటరును తయారుచేసారు. ఇది పై భాగం గాలి బల్బు గలిగిన, క్రింది భాగం నీటి పాత్రలో ఉంచదగిన నిలువుగా గల గొట్టం. గొట్టంలో నీటి మట్టం దానిలోని గాలి సంకోచం, వ్యాకోచం వల్ల నియంత్రించబడుతుంది. ఇది ప్రస్తుతం వాయు ధర్మామీటరుగా పిలువబడుతుంది.
1611 నుండి 1613 ల మధ్య ధర్మోస్కోప్ పై స్కేలును ఉంచిన మొదటి వ్యక్తిగా ఫ్రాన్సిస్కో సాగ్రెడో లేదా సాంటారియో సాంటారియో లుగా చెబుతారు.
1654లో ఫెర్డినాండో II డెమెడిసి, గ్రాండ్ డ్యూక్ పాహ్ టస్కనీ అనే శాస్త్రవేత్తలు ఆల్కహాలుతో నింపబడిన గొట్టాలు గల స్కేళ్ళతో కూడిన ధర్మామీటరులను తయారుచేసారు. నవీన ధర్మామీటరు ద్రవపదార్థాలు వేడిచేస్తే వ్యాకోచిస్తాయి అనే సూత్రంపై పనిచేస్తాయి. తరువాత అనేక మంది శాస్త్రవేత్తలు వేర్వేరు ద్రవాలలో వివిధ డిజైన్లలో ధర్మామీటరులను తయారుచేసారు.
వైద్యంలో శరీర ఉష్ణోగ్రత కోసం ధర్మామీటరు కొలతలను మొట్టమొదటి హెర్మన్ బోయర్‌హావ్ (1668–1738) మొట్టమొదటిసారి వైద్య రంగంలో ఉయయోగించాడు. 1866లో సర్ థామస్ క్లిప్పోర్డ్ ఆల్‌బట్ట్ క్లినికల్ ధర్మామీటరును తయారుచేసాడు.
సెల్సియస్ ఉష్ణ మాపకం
దీనిని 1742 లో స్విడిష్ శాస్త్రవేత్త అయిన ఆండ్రీ సెల్సియస్ (1701–1744) కనుగొన్నాడు. ఈయన కనుగొన్న ఉష్ణోగ్రతా మానాన్ని సెల్సియస్ ఉష్ణోగ్రతామానం, లేదా సెల్సియస్ స్కెలు అంటారు. ఉష్ణమాపకమును మొదట మంచు ముక్కలలో ఉంచి మంచు ముక్కలు కరిగునపుడు పాదరస మట్టాన్ని గుర్తించి 00 C గా తీసుకున్నాడు. (మంచు ద్రవీభవన ఉష్ణోగ్రత 00 C). ఇపుడు అదే ఉష్ణమాపకాన్ని హిప్సోమీటర్లో ఉంచి నీరు ఆవిరిగా మారినపుడు పాదరస మట్టం గుర్తించి దానికి 1000 C గా తీసుకున్నాదు. (నీటి బాష్పీభవన ఉష్ణోగ్రత 1000 C). ఉష్ణమాపకం పై గల ఊర్ధ్వ, అధో స్థిర స్థానలను గుర్తించిన తర్వాత దానిని 100 సమ భాగాలుగా చేశాడు.సెల్సియస్ ఉష్ణ మాపకంలో సెల్సియస్ ఊర్థ్వ స్థిర స్థానంగా 1000 C, అధో స్థిర స్థానంగా 00 C గా తీసుకున్నాడు.
ఫారన్ హీటు ఉష్ణమాపకం
ఫారన్ హీట్ (సంకేతం °F) ఉష్ణోగ్రతామానాన్ని 1724 లో భౌతిక శాస్త్రవేత్త అయిన డేనియల్ గాబ్రియల్ ఫారన్ హిట్ (1686–1736) కనుగొన్నారు. ఉష్ణమాపకమును మొదట మంచు ముక్కలలో ఉంచి మంచు ముక్కలు కరిగునపుడు పాదరస మట్టాన్ని గుర్తించి 320 F గా తీసుకున్నాడు. (మంచు ద్రవీభవన ఉష్ణోగ్రత 320 F). ఇపుడు అదే ఉష్ణమాపకాన్ని హిప్సోమీటర్లో ఉంచి నీరు ఆవిరిగా మారినపుడు పాదరస మట్టం గుర్తించి దానికి 2120 F గా తీసుకున్నాదు. (నీటి బాష్పీభవన ఉష్ణోగ్రత 2120 F). ఉష్ణమాపకం పై గల ఊర్ధ్వ, అధో స్థిర స్థానలను గుర్తించిన తర్వాత దానిని 180 సమ భాగాలుగా చేశాడు.సెల్సియస్ ఉష్ణ మాపకంలో సెల్సియస్ ఊర్థ్వ స్థిర స్థానంగా 2120 F, అధో స్థిర స్థానంగా 320 F గా తీసుకున్నాడు.
రాయిమర్ ఉష్ణమాపకం
రాయిమర్ (సంకేతం °R) ఉష్ణోగ్రతామానాన్ని 1730 లో భౌతిక శాస్త్రవేత్త అయిన René Antoine Ferchault de Réaumur (1683–1757) కనుగొన్నారు. ఉష్ణమాపకమును మొదట మంచు ముక్కలలో ఉంచి మంచు ముక్కలు కరిగునపుడు పాదరస మట్టాన్ని గుర్తించి 00 R గా తీసుకున్నాడు. (మంచు ద్రవీభవన ఉష్ణోగ్రత 00 R). ఇపుడు అదే ఉష్ణమాపకాన్ని హిప్సోమీటర్లో ఉంచి నీరు ఆవిరిగా మారినపుడు పాదరస మట్టం గుర్తించి దానికి 800 R గా తీసుకున్నాదు. (నీటి బాష్పీభవన ఉష్ణోగ్రత 800 R). ఉష్ణమాపకం పై గల ఊర్ధ్వ, అధో స్థిర స్థానలను గుర్తించిన తర్వాత దానిని 180 సమ భాగాలుగా చేశాడు.సెల్సియస్ ఉష్ణ మాపకంలో సెల్సియస్ ఊర్థ్వ స్థిర స్థానంగా 800 R, అధో స్థిర స్థానంగా 00 R గా తీసుకున్నాడు.
ఉపయోగాలు
వర్గం:భౌతిక శాస్త్రం వర్గం:ఉష్ణమాపకాలు వర్గం:ఉష్ణోగ్రత
కే బ్యారీ షార్ప్‌లెస్
కే బ్యారీ షార్ప్‌లెస్‌ (ఆంగ్లం: Karl Barry Sharpless; జననం 1941 ఏప్రిల్ 28) ఒక అమెరికన్ రసాయన శాస్త్రవేత్త. కెమిస్ట్రీలో రెండుసార్లు నోబెల్ గ్రహీత, స్టీరియోసెలెక్టివ్ రియాక్షన్స్, క్లిక్ కెమిస్ట్రీపై చేసిన కృషికి పేరుగాంచాడు.
విభిన్న రంగాల్లో నూతన ఒరవడిని సృష్టించిన, వాటికి ఆద్యులైన శాస్తవేత్తలకు ప్రతియేటా అందించే ప్రతిష్ఠాత్మకమైన నోబెల్ బహుమతులు 2022లో కెమిస్ట్రీకి సంబంధించిన అవార్డ్‌ను కే బ్యార్రీ షార్ప్‌లెస్‌ తో పాటు కరోలిన్ ఆర్ బెర్టోజ్జి, మోర్టెన్ పి మెల్డల్ లకు సంయుక్తంగా ప్రకటించారు. ఔషధాలను డిజైన్ చేసేందుకు వీలుగా క్లిక్‌ కెమిస్ట్రీతోపాటు బయోఆర్థోగోనల్‌ కెమిస్ట్రీలను అభివృద్ధి చేసినందుకు గానూ ఈ ముగ్గురు శాస్త్రవేత్తలకు నోబెల్ పురష్కారం వరించింది.
దీంతో వైద్యపరిశోధనలు చేసే స్క్రిప్స్‌ రీసెర్చ్‌లో పనిచేస్తున్న కెే బ్యారీ షార్ప్‌లెస్‌ రెండోసారి నోబెల్‌ పురష్కారం అందుకోనున్న ఐదో వ్యక్తిగా రికార్డు సృష్టించాడు. ఆయనకు 2001లోనూ నోబెల్ అవార్డ్‌ వరించింది. ఇప్పటివరకు నోబెల్‌ బహుమతులను జాన్‌ బర్డీన్‌, మేరీ స్ల్కోదోవ్‌స్కా క్యూరీ, లైనస్‌ పాలింగ్‌, ఫ్రెడెరిక్‌ సాంగర్‌లు రెండుసార్లు ఈ ప్రతిష్ఠాత్మక అవార్డును స్వీకరించినవారిలో ఉన్నారు.
వ్యక్తిగత జీవితం
కార్ల్ బ్యారీ షార్ప్‌లెస్ 1965లో జాన్ డ్యూసర్‌ను వివాహం చేసుకున్నాడు. వారికి ముగ్గురు పిల్లలు ఉన్నారు. 1970లో ఎంఐటిలో అసిస్టెంట్ ప్రొఫెసర్‌గా చేరిన కొద్దిరోజుల్లోనే ల్యాబ్ లో ఎన్.ఎమ్.ఆర్ ట్యూబ్ పేలిన ప్రమాదంలో ఒక కన్ను పోగొట్టుకున్నడు. ఈ ప్రమాదం తర్వాత ఆయన "ప్రయోగశాలలో అన్ని వేళల్లో భద్రతా ప్రమాణాలు పాటించకపోవడానికి తగిన సాకు ఉండదు" అని నొక్కి చెప్పాడు.
మూలాలు
వర్గం:1941 జననాలు వర్గం:యునైటెడ్ స్టేట్స్ నేషనల్ అకాడమీ ఆఫ్ సైన్సెస్ సభ్యులు వర్గం:చైనీస్ అకాడమీ ఆఫ్ సైన్సెస్ యొక్క విదేశీ సభ్యులు వర్గం:21వ శతాబ్దపు అమెరికన్ రసాయన శాస్త్రవేత్తలు వర్గం:అమెరికన్ నోబెల్ గ్రహీతలు వర్గం:డార్ట్‌మౌత్ కళాశాల పూర్వ విద్యార్థులు వర్గం:హార్వర్డ్ యూనివర్సిటీ పూర్వ విద్యార్థులు వర్గం:రసాయన శాస్త్రంలో నోబెల్ గ్రహీతలు వర్గం:నోబెల్ గ్రహీతలు వర్గం:సేంద్రీయ రసాయన శాస్త్రవేత్తలు వర్గం:స్టాన్‌ఫోర్డ్ విశ్వవిద్యాలయ పూర్వ విద్యార్థులు వర్గం:రసాయన శాస్త్రంలో వోల్ఫ్ ప్రైజ్ గ్రహీతలు వర్గం:స్టీరియోకెమిస్ట్స్
గంగారాంపూర్ శాసనసభ నియోజకవర్గం
గంగారాంపూర్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం దక్షిణ దినాజ్‌పూర్ జిల్లా, బాలూర్‌ఘాట్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
గంగారాంపూర్ నియోజకవర్గం పరిధిలో గంగారాంపూర్ మునిసిపాలిటీ, బెల్బారి I, గంగారాంపూర్ కమ్యూనిటీ డెవలప్‌మెంట్ బ్లాక్‌లోని దమ్‌దామా, గంగారాంపూర్ & నందనపూర్ గ్రామ పంచాయతీలు & అజ్మత్‌పూర్, ఔటినా, గురైల్, హజ్రత్‌పూర్, రాంచంద్రాపూర్ & రాంపర చెంచరా తపన్ కమ్యూనిటీ డెవలప్‌మెంట్ బ్లాక్‌లోని గ్రామ పంచాయతీలు ఉన్నాయి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
బీడ్ లోక్‌సభ నియోజకవర్గం
మూలాలు
వర్గం:మహారాష్ట్ర లోక్‌సభ నియోజకవర్గాలు
ఉషా మంగేష్కర్
ఉషా మంగేష్కర్ (జననం 1935 డిసెంబరు 15) భారతీయ గాయని. ఆమే మరాఠీ, మణిపురి, హిందీ, బెంగాలీ, కన్నడ, నేపాలీ, భోజ్‌పురి, గుజరాతీ, ఒడియా, అస్సామీ లాంటి అనేక భాషా చిత్రాలలోని పాటలను ఆమె రికార్డ్ చేసింది.
బాల్యం
ఉషా మంగేష్కర్ పండిట్ దీనానాథ్ మంగేష్కర్, శేవంతి దంపతుల నాలుగవ సంతానం. లతా మంగేష్కర్, ఆశా భోస్లే, మీనా ఖాదికర్ లు ఆమెకు అక్కయ్యలు కాగా సంగీత దర్శకుడు హృదయనాథ్ మంగేష్కర్‌ తమ్ముడు. ఆమెకు పెయింటింగ్‌పై ఆసక్తి ఎక్కువ.
కెరీర్
1975 జై సంతోషి మా హిందీ సినిమా కోసం భక్తి పాటలు పాడిన తర్వాత ఆమె ప్లే బ్యాక్ సింగర్‌గా వెలుగులోకి వచ్చింది. ఈ చిత్రం ఆల్ టైమ్ బ్లాక్‌బస్టర్‌ కాగా ఇందులోని మెయిన్ తో ఆర్తి ఉతారో రే సంతోషి మాతా కీ.. పాటకు ఆమె ఫిల్మ్‌ఫేర్ ఉత్తమ నేపథ్య గాయని అవార్డుకు ఎంపికైంది.
మూలాలు
వర్గం:అస్సామీ నేపథ్య గాయకులు వర్గం:బాలీవుడ్ నేపథ్య గాయకులు వర్గం:నేపాలీ భాషా గాయకులు వర్గం:మరాఠీ నేపథ్య గాయకులు వర్గం:భారతీయ మహిళా నేపథ్య గాయకులు వర్గం:1935 జననాలు వర్గం:మహారాష్ట్ర నుండి మహిళా సంగీత విద్వాంసులు వర్గం:భారతీయ మహిళా శాస్త్రీయ గాయకులు
ముంజేయి
మోచేయి, మణికట్టు ల మధ్య ఉన్న భాగాన్ని ముంజేయి అంటారు. శరీర నిర్మాణ శాస్త్రం లో, ఇది చేతి దిగువ భాగాన్ని సూచిస్తుంది. ఎగువ భాగాన్ని దండచేయి అని దండ అనీ అంటారు. కాలికి సంబంధించి మోకాలి కి, చీలమండ కీళ్లకూ మధ్య ఉండే భాగానికి ఇది సమానం.
ముంజేతిలో రత్ని, అరత్ని అనే రెండు పొడవైన ఎముకలు ఉంటాయి. ఈ రెంటి మధ్య రెండు రేడియో ఉల్నార్ కీళ్ళు ఉంటాయి. ఈ ఎముకలను ఇంటర్సోసియస్ మెంబ్రేన్ కలుపుతుంది. అంతిమంగా, ముంజేయి చర్మంతో కప్పబడి ఉంటుంది. సాధారణంగా ముంజేతి పై ఉపరితలంపై వెంట్రుకలు కింది ఉపరితలం కంటే తక్కువ ఉంటాయి.
ముంజేతిలో మణికట్టు యొక్క ఫ్లెక్సర్‌లు, ఎక్స్‌టెన్సర్‌లు, వేళ్ళ ఫ్లెక్సర్‌లు, ఎక్స్‌టెన్సర్‌లు, మోచేతి ఫ్లెక్సర్ ( బ్రాచియోరాడియాలిస్), చేతిని బోర్లా లేదా వెల్లకిలా తిప్పే ప్రొనేటర్‌లు, సూపినేటర్‌లతో సహా అనేక కండరాలు ఉంటాయి. అడ్డుకోతలో, ముంజేయిని రెండు ఫాసియల్ కంపార్ట్‌మెంట్‌లుగా విభజించవచ్చు. పృష్ఠ భాగంలో చేతుల ఎక్స్‌టెన్సర్‌లు ఉంటాయి. వీటికి రేడియల్ నరాల ద్వారా సరఫరా జరుగుతుంది. పూర్వస్థ భాగంలో ఫ్లెక్సర్‌లు ఉంటాయి. వీటికి ప్రధానంగా మధ్యస్థ నాడి ద్వారా సరఫరా జరుగుతుంది. ఫ్లెక్సర్ కండరాలు గురుత్వాకర్షణకు వ్యతిరేకంగా పనిచేస్తాయి కాబట్టి ఇవి ఎక్స్‌టెన్సర్‌ల కంటే భారీగా ఉంటాయి. ఇవి గురుత్వాకర్షణ వ్యతిరేక కండరాలుగా పనిచేస్తాయి. ఉల్నార్ నాడి కూడా ముంజేతి పొడవునా ఉంటుంది.
రేడియల్, ఉల్నార్ ధమనులు, వాటి శాఖలూ ముంజేతికి రక్తాన్ని సరఫరా చేస్తాయి. ఇవి సాధారణంగా రత్ని, అరత్నిల పూర్వ ముఖం మీద, మొత్తం ముంజేయి పొడవునా ఉంటాయి. ముంజేతి ప్రధాన ఉపరితల ఉండే సిరలు సెఫాలిక్, మధ్యస్థ యాంటీబ్రాకియల్, బాసిలిక్ సిరలు. ఈ సిరలను కాన్యులరైజేషన్ లేదా వెనిపంక్చర్ కోసం ఉపయోగిస్తారు. అయితే రక్తాన్ని తీయడానికి క్యూబిటల్ ఫోసాను (మోచేతికి పైన ఉండే గుంట భాగం) ఎక్కువగా వాడతారు.
ఎముకలు, కీళ్ళు
ముంజేతి లోని ఎముకలు రత్ని, (పార్శ్వాన ఉంటుంది), అరత్ని (మధ్యభాగంలో ఉంటుంది) link=//upload.wikimedia.org/wikipedia/commons/thumb/c/cf/Radius_and_Ulna_-_Forearm_Bones.jpg/220px-Radius_and_Ulna_-_Forearm_Bones.jpg|alt=Bones of forearm, radius on left and ulna on the right|thumb| ముంజేయి ఎముకలు, ఎడమవైపు ఉన్నది రత్ని, కుడివైపు ఉన్నది అరత్ని
రత్ని
పైభాగాన, రత్ని తల, హ్యూమరస్ యొక్క కాపిటలం మోచేతి వద్ద అరత్ని వద్ద ఉల్నా లతో చలిస్తూ ఉంటుంది. మోచేతి వద్ద రత్ని, అరత్నిల మధ్య ఉండే కీలును ప్రాక్సిమల్ రేడియోల్నార్ కీలు అంటారు.
రెండో చివర ఇది, రేడియోల్నార్ జాయింట్ వద్ద మళ్లీ ఉల్నాతో కలిసి చలిస్తుంది. ఇది మణికట్టు కీలులో భాగం.
అరత్ని
పైభాగాన, అరత్ని యొక్క ట్రోక్లియార్ నాచ్, హ్యూమరస్ యొక్క ట్రోక్లియాతో కలిసి చలిస్తుంది. రేడియల్ నాచ్ మోచేయి వద్ద రత్ని తలతో కూడా కలిసి చలిస్తుంది.
రెండి చివర, ఇది రేడియోల్నార్ జాయింట్‌లో భాగంగా ఉంటుంది. మణికట్టుతో కూడా కలిసి చలిస్తుంది.
ఫంక్షన్
మోచేతి వద్ద కదలిక ద్వారా ముంజేతిని మడిచి దండ చేతికి దగ్గరకు తీసుకురావచ్చు, సాచి, దానినుండి దూరంగా తీసుకురావచ్చు. ముంజేతిని తిప్పవచ్చు, తద్వారా చేతి అరచేతిని బోర్లాగా, వెల్లకిలా పెట్టవచ్చు.
కంప్యూటర్ ప్రోగ్రామర్
కంప్యూటర్ ప్రోగ్రామర్ అంటే కంప్యూటర్లు మరియు ఇతర ఎలక్ట్రానిక్ పరికరాల కోసం సాఫ్ట్‌వేర్ ప్రోగ్రామ్‌లు, అప్లికేషన్‌లు, సిస్టమ్‌లను వ్రాసి అభివృద్ధి చేసే వ్యక్తి. నిర్దిష్ట విధులను నిర్వర్తించగల, సమస్యలను పరిష్కరించగల లేదా టాస్క్‌లను ఆటోమేట్ చేయగల సాఫ్ట్‌వేర్‌ను రూపొందించడానికి వారు జావా, పైథాన్, సీ, C++, కోబాల్ మరియు అనేక ఇతర ప్రోగ్రామింగ్ భాషలను ఉపయోగిస్తారు.
ప్రోగ్రామర్లు ఇప్పటికే ఉన్న సాఫ్ట్‌వేర్‌ను డీబగ్ చేస్తారు, నిర్వహిస్తారు, సవరిస్తారు, అలాగే సాఫ్ట్‌వేర్ వారి అవసరాలు మరియు అవసరాలకు అనుగుణంగా ఉండేలా ఇతర డెవలపర్‌లు మరియు వాటాదారులతో సహకరిస్తారు. వీరు బలమైన సమస్య-పరిష్కార నైపుణ్యాలు, సమస్య-పరిష్కారాలపై శ్రద్ధ మరియు బృందంతో కలిసి బాగా పని చేసే సామర్థ్యాన్ని కలిగి ఉండాలి.
వెబ్ డెవలప్‌మెంట్, మొబైల్ యాప్ డెవలప్‌మెంట్, గేమ్ డెవలప్‌మెంట్, డేటాబేస్ ప్రోగ్రామింగ్ మరియు మరిన్నింటితో సహా అనేక రకాల ప్రోగ్రామింగ్‌లు ఉన్నాయి. కొంతమంది ప్రోగ్రామర్లు పెద్ద డెవలప్‌మెంట్ టీమ్‌లలో భాగంగా పని చేస్తారు, మరికొందరు స్వతంత్రంగా ఫ్రీలాన్సర్‌లుగా లేదా కన్సల్టెంట్‌లుగా పని చేస్తారు.
పరిభాష
పరిశ్రమ-వ్యాప్తంగా ప్రామాణిక పదజాలం లేదు, కాబట్టి "ప్రోగ్రామర్" మరియు " సాఫ్ట్‌వేర్ ఇంజనీర్ " వేర్వేరు కంపెనీలలో ఒకే పాత్రను సూచించవచ్చు. చాలా సాధారణంగా, "ప్రోగ్రామర్" లేదా "సాఫ్ట్‌వేర్ డెవలపర్" ఉద్యోగ శీర్షిక ఉన్న ఎవరైనా కంప్యూటర్ కోడ్‌లో వివరణాత్మక స్పెసిఫికేషన్‌ను అమలు చేయడం, బగ్‌లను పరిష్కరించడం మరియు కోడ్ సమీక్షలను చేయడంపై దృష్టి పెట్టవచ్చు. వారు కంప్యూటర్ సైన్స్‌లో డిగ్రీని కలిగి ఉండవచ్చు లేదా అసోసియేట్ డిగ్రీని కలిగి ఉండవచ్చు లేదా స్వీయ-బోధన కలిగి ఉండవచ్చు. " సాఫ్ట్‌వేర్ ఇంజనీర్ " అనే ఉద్యోగ శీర్షిక ఉన్న ఎవరైనా సాఫ్ట్‌వేర్ ఇంజనీరింగ్ సూత్రాలు, మరింత అధునాతన గణితశాస్త్రం మరియు శాస్త్రీయ పద్ధతిని అర్థం చేసుకోవాలని భావిస్తున్నారు మరియు సాఫ్ట్‌వేర్ ఇంజనీరింగ్, కంప్యూటర్ ఇంజనీరింగ్ లేదా కంప్యూటర్ సైన్స్‌లో డిగ్రీని కలిగి ఉండవలసి ఉంటుంది. ఇంజనీర్‌గా పిలవబడే వ్యక్తులు తప్పనిసరిగా ఇంజనీరింగ్‌లో డిగ్రీని కలిగి ఉండాలనే చట్టపరమైన అవసరాలు ఉన్నాయి. ఈ అవసరం సాఫ్ట్‌వేర్ ఇంజనీరింగ్ లేదా కంప్యూటర్ ఇంజనీరింగ్‌తో సహా వివిధ రకాల ఇంజనీరింగ్‌లకు వర్తించవచ్చు. అందువల్ల, సాఫ్ట్‌వేర్ డెవలప్‌మెంట్ రంగంలో పనిచేసే ఎవరైనా "సాఫ్ట్‌వేర్ ఇంజనీర్" అనే ఉద్యోగ శీర్షికను చట్టబద్ధంగా ఉపయోగించడానికి ఇంజనీరింగ్ డిగ్రీని కలిగి ఉండాలి. ప్రత్యేకతను చూపే కంపెనీలలో, సాఫ్ట్‌వేర్ ఇంజనీర్‌లు కొత్త ప్రోగ్రామ్‌లు, ఫీచర్‌లు మరియు ప్లాట్‌ఫారమ్‌లను రూపొందించడం వంటి విస్తృత మరియు ఉన్నత-స్థాయి బాధ్యతలను కలిగి ఉండవచ్చు; డిజైన్, అమలు, పరీక్ష మరియు విస్తరణతో సహా సాఫ్ట్‌వేర్ డెవలప్‌మెంట్ జీవితచక్రాన్ని నిర్వహించడం; ప్రోగ్రామర్ల బృందానికి నాయకత్వం వహించడం; వ్యాపార కస్టమర్‌లు, ప్రోగ్రామర్లు మరియు ఇతర ఇంజనీర్‌లతో కమ్యూనికేట్ చేయడం; సిస్టమ్ స్థిరత్వం మరియు నాణ్యతను పరిగణనలోకి తీసుకోవడం; మరియు సాఫ్ట్‌వేర్ డెవలప్‌మెంట్ మెథడాలజీలను అన్వేషించడం.
కొంకణ్ రైల్వే
link=//upload.wikimedia.org/wikipedia/commons/thumb/6/62/Konkan_Railway.png/220px-Konkan_Railway.png|alt=Map of west-central India|thumb| రూట్ మ్యాప్ కొంకణ్ రైల్వే భారత పశ్చిమ తీరం వెంట ఉన్న రైలుమార్గం. దీన్ని కొంకణ్ రైల్వే కార్పొరేషన్ నిర్మించి, నిర్వహిస్తోంది. దీని ప్రధాన కార్యాలయం నవీ ముంబైలోని CBD బేలాపూర్‌లో ఉంది. ఈ రైల్వేకు చెందిన 756.25 km పొడవైన రైలు మార్గం మహారాష్ట్ర, గోవా, కర్ణాటక రాష్ట్రాల గుండా వెళ్తుంది. రైలుమార్గం మొత్తం నిర్మాణం పూర్తయ్యాక, మొట్ట మొదటి రైలు 1998 జనవరి 26 న నడిచింది. ఈ రైల్వేకు చెందిన మొదటి ప్రయాణీకుల రైలు 1993 మార్చి 20 న ఉడిపి, మంగళూరు ల మధ్య (పూర్తి మార్గంలో కాదు) నడిచింది. ఈ రైల్వే మొదలైన కొత్తలో పర్వత మయమైన కొంకణ్ ప్రాంతంలో అనేక ప్రమాదాలు జరిగడంతో కొంకణ్ రైల్వే ఓ కొత్త సాంకేతికతను ప్రవేశపెట్టింది. యాంటీ-కొలిజన్ పరికరాలు, స్కై బస్, రోల్-ఆన్/రోల్-ఆఫ్ వంటి కొత్త ఆవిష్కరణలను కొంకణ్ రైల్వే ప్రవేశపెట్టింది.
నేపథ్యం
కొంకణ్ తీరప్రాంతం లోని నగరాలు, పట్టణాలు, గ్రామాలను కలిపే రైలుమార్గం లేదు. 1947 వరకు భారతదేశాన్ని పాలించిన బ్రిటిష్ వారు ఈ మార్గంలో రైలుమార్గాన్ని నిర్మించలేదు. ఆ తరువాత వచ్చిఅన్ స్వతంత్ర భారతంలో కూడా చాలా సంవత్సరాల పాటు రైలుమార్గ నిర్మాణం జరగలేదు. మొదటి సర్వే మాత్రం 1920 లోనే చేసారు. 1957 లో మహారాష్ట్రలోని రాయగఢ జిల్లా లోని దాస్గావ్, కర్ణాటక లోని మంగళూరుల మధ్య ప్రాంతంలో రైలుమార్గ నిర్మాణానికి గల అవకాశాలను అధ్యయనం చేసే లక్ష్యంతో ఏరియల్ సర్వే నిర్వహించారు.
దీర్ఘకాలంగా పెండింగ్‌లో ఉన్న ఈ ప్రాంతపు డిమాండ్‌ను వి.పి. సింగ్ ప్రభుత్వంలో రైల్వే మంత్రిగా ఉన్న జార్జ్ ఫెర్నాండెజ్ నెరవేర్చాడు. అప్పటి ఆర్థిక మంత్రి మధు దండావతే, ప్రణాళికా సంఘ ఉపాధ్యక్షుడు రామకృష్ణ హెగ్డే దానికి మద్దతు ఇచ్చారు. కొంకణ్ రైల్వే మార్గాన్ని నిర్మించడానికి భారతీయ రైల్వేలకు ఉన్న నిధుల కొరతను అధిగమించడానికి వారు, కొంకణ్ రైల్వే కార్పొరేషన్ లిమిటెడ్‌ పేరిట ఒక ప్రత్యేక సంస్థను ఏర్పాటు చేశారు.
ఆప్టా నుండి రోహా వరకు ఉన్న 60.75 km విభాగం, కొంకణ్ రైల్వే లోని మొదటి దశ. ప్రణాళికా సంఘం దీన్ని ఆమోదించాక ఈ ప్రాజెక్టును 1978-79 బడ్జెట్‌లో ₹ 11190 కోట్ల అంచనా వ్యయంతో చేర్చారు. ఆప్టా నుండి మంగళూరు వరకు ఉన్న రైల్వే పొడవు 771.25 km. దీనికి అయ్యే ఖర్చు 1976 లో ₹ 2390 కోట్లుగా అంచనా వేసారు. 1970 నుండి 1972 వరకు ఆప్టా నుండి మంగళూరు వరకు వెస్ట్ కోస్ట్ రైల్వే లైన్ కోసం ఇంజనీరింగ్, ట్రాఫిక్ సర్వే నిర్వహించారు. ఆప్తా-రోహా-దాస్‌గావ్ విభాగానికి సంబంధించిన తుది సర్వే 1974–75లో జరిగింది.
సవాళ్ళు
ఈ ప్రాజెక్టులో 2,116 వంతెనలు, 92 సొరంగాలు ఉన్నాయి (పన్వల్‌నాడి వంతెన, 2010 వరకు భారతదేశంలో కెల్లా అత్యంత ఎత్తైన వయాడక్ట్‌గా ఉండేది. ఇప్పుడు ఝజ్జర్ ఖాడ్ భారతదేశంలో ఎత్తైన వయాడక్ట్). ఇది 20 వ శతాబ్దంలో ఆసియాలో కెల్లా అతిపెద్ద రైల్వే ప్రాజెక్టు. దాదాపు 43,000 మంది భూయజమానుల నుంచి భూసేకరణ ప్రధాన సవాలుగా మారింది. తరతరాలుగా అనుభవిస్తున్న ఆస్తిని అప్పగించమని కొంకణ్ రైల్వే కార్పొరేషన్ (KRCL) ప్రజలను అడగడం ప్రారంభించినప్పుడు, చాలా మంది (ప్రాజెక్టు ప్రాముఖ్యతను తెలుసుకున్నాక) స్వచ్ఛందంగా అప్పగించారు. దీంతో ఏడాదిలోగా భూసేకరణ ప్రక్రియను పూర్తి చేయగలిగారు. అతి పొడవైన వంతెన 2.06 km పొడవున శరావతి నదిపై ఉన్న వంతెన కాగా, అత్యంత పొడవైన సొరంగం రత్నగిరి సమీపంలోని కర్బుడేలో 6.561 km పొడవున ఉంది.
నేల ఆకృతి, ప్రకృతి అంశాలు సవాలుగా నిలిచాయి; ఆకస్మిక వరదలు, వదులుగా ఉన్న మట్టి, కొండచరియలు విరిగిపడటం, సొరంగం కూలిపోవడం వంటివాటి వల్ల ప్రాజెక్టు పని దెబ్బతింది. దట్టమైన అడవుల్లో ఉన్న నిర్మాణ స్థలాల లోకి తరచూ అడవి జంతువులు వచ్చేవి.
ఈ మార్గం మూడు రాష్ట్రాల గుండా (మహారాష్ట్ర, గోవా, కర్ణాటక ) పోతుంది. ఇవన్నీ ప్రాజెక్టులో పెట్టుబడి పెట్టేందుకు అంగీకరించాయి. అధీకృత వాటా మూలధనం 1996-1997లో ₹ 600 కోట్ల నుండి  800 కోట్లకు పెంచారు. అందులో భారత ప్రభుత్వం 51 శాతం వాటాను తీసుకోగా, మిగిలినవి మహారాష్ట్ర (22 శాతం), కర్నాటక (15 శాతం), కేరళ (6 శాతం), గోవా (6 శాతం)లు తీసుకున్నాయి.
ప్రాజెక్టు కాంట్రాక్టులను లార్సెన్ & టూబ్రో, గామన్ ఇండియా, ఆఫ్కాన్స్ లకు ఇచ్చారు. నిర్మాణాన్ని వేగవంతం చేయడానికి, ప్రధాన వంతెనల కోసం అవసరమైన కాంక్రీటు స్తంభాలను నదీ తీరాల్లోనే పోతపోసి, తెప్పలపై జున్న క్రేన్‌లతో నిలబెట్టారు. ఇది భారతదేశపు మొట్టమొదటి ఇంక్రిమెంటల్ లాంచ్ వంతెన నిర్మాణ పద్ధతి. మెత్తటి నేల గుండా తవ్విన తొమ్మిది సొరంగాలు ప్రాజెక్టులో అతిపెద్ద సవాలుగా నిలిచాయి. వీటిని మానవికంగా చాలా నెమ్మదిగా నిర్మించారు. సంతృప్త మట్టి, అధిక నీటి మట్టం కారణంగా సొరంగ తవ్వకం కష్టమయ్యేది. సొరంగాలు అనేక సార్లు కూలిపోయాయి. చేసిన పనినే మళ్లీమళ్లీ చేయవలసి వచ్చింది. సొరంగాల నిర్మాణంలో పంతొమ్మిది ప్రాణాలు, నాలుగు సంవత్సరాలు ఖర్చయ్యాయి. మొత్తం రైలుమార్గ నిర్మాణంలో డెబ్బై నాలుగు మంది మరణించారు.
పూర్తి
1993 మార్చిలో, దక్షిణ కొసన ఉన్న తోకూర్‌కు, కర్ణాటకలోని ఉడిపి ల మధ్య గల 46 km దూరం, అదే సంవత్సరం జూన్‌లో ఉత్తరాన మహారాష్ట్రలోని రోహా, వీర్‌ల మధ్య గల  47 km పూర్తయ్యాయి. ఈ మార్గంలో మొదటి ప్యాసింజర్ రైలు 1993 మార్చి 20న మంగళూరు, ఉడిపిల మధ్య నడిచింది. 1995 మార్చిలో వీర్ నుండి ఖేడ్ వరకు (52 కి.మీ.), 1996 డిసెంబరులో ఖేడ్ నుండి సావంత్‌వాడి రోడ్డు వరకు, మరో 286 km పొడిగించారు. 1995 జనవరిలో ఉడిపి నుండి కుందాపూర్ వరకు 38 km, 1997 ఆగస్టులో గోవాలోని పెర్నెమ్‌కి 272 km పొడిగించారు.
పెర్నెం వద్ద తవ్విన సొరంగంలో పదేపదే కూలడం, వరదలు ముంచెత్తడం వంటి సమస్యల కారణంగా ముంబై, మంగళూరుల మధ్య రైలు సేవ నిలిచిపోయింది. సొరంగం నిర్మాణం ప్రారంభమైన ఆరు సంవత్సరాల తర్వాత 1998 జనవరిలో అది పూర్తయింది. 1998 జనవరి 26 న రోహా నుండి మంగళూరు వరకు ఉన్న పూర్తి రైలుమార్గం వినియోగంలోకి వచ్చింది ముంబై, మంగళూరుల మధ్య పూర్తి మార్గంలో ప్రయాణీకుల సేవ 1998 మేలో ప్రారంభమైంది.
ప్రయాణీకుల రైళ్ళు
తేజస్ ఎక్స్‌ప్రెస్ అనేది భారతీయ రైల్వేలు ప్రవేశపెట్టిన మొదటి సెమీ-హై-స్పీడ్, పూర్తిగా ఎయిర్ కండిషన్ చేసిన, ఆధునిక సౌకర్యాలతో ఉన్న రైళ్ళు. వీటిని దేశంలో తొలిసారి 2017 మే 24 న ముంబైలోని ఛత్రపతి శివాజీ టెర్మినస్ నుండి గోవాలోని కర్మాలి రైల్వే స్టేషన్ వరకు నడిపారు.
మూలాలు
<references group="" responsive="1"> వర్గం:భారతీయ రైల్వే మండలాలు వర్గం:భారతీయ రైలు మార్గాలు
సార్వభౌమిక దేశపు దివాలా
సార్వభౌమిక దేశ ప్రభుత్వం తన రుణాన్ని తిరిగి చెల్లించాల్సిన సమయంలో పూర్తిగా తిరిగి చెల్లించడంలో వైఫల్యం చెందడం లేదా చెల్లించేందుకు నిరాకరించడాన్ని సార్వభౌమిక దేశపు దివాలా అంటారు. దీన్ని ఇంగ్లీషులో సావరిన్ డిఫాల్ట్ అంటారు. బకాయి చెల్లింపులు నిలిపివేసేటపుడు ఆ ప్రభుత్వం, రుణాలను చెల్లించలేమని గాని లేదా పాక్షికంగా మాత్రమే చెల్లిస్తామని గానీ ప్రకటన చెయ్యవచ్చు లేదా అసలు ప్రకటన చెయ్యకనే పోవచ్చు.
కొన్ని సందర్భాల్లో కొన్ని దేశాలు ద్రవ్యోల్బణం ద్వారా తమ అప్పుల నిజమైన భారం నుండి తప్పించుకున్నాయి. వాస్తవంగా తక్కువ విలువ కలిగిన కరెన్సీతో రుణాన్ని తీర్చేస్తారు కాబట్టి సాధారణ అర్థంలో దీన్ని "దివాలా" అనరు. కొన్నిసార్లు ప్రభుత్వాలు తమ ద్రవ్య విలువను తగ్గించుకుంటాయి. డబ్బును ఎక్కువగా ముద్రించడం ద్వారా గానీ, లేదా తమ కరెన్సీలను విలువైన లోహాలుగా లేదా విదేశీ కరెన్సీగా స్థిర ధరలకు మార్చుకుని దాని చెలామణీని ముగించడం మొదలైనవి చేసి ఇలా ద్రవ్యవిలువను తగ్గించుకోవచ్చు. వడ్డీ లేదా మూలధన ఎగవేత కంటే దీన్ని లెక్కించడం కష్టమైన పని.
రుణదాతలు లేదా బాండ్ కొనుగోలుదారులు, ప్రభుత్వం తమ రుణాన్ని తిరిగి చెల్లించడంలో విఫలమవుతుందని అనుమానించడం ప్రారంభిస్తే, ఎగవేత ముప్పుకు పరిహారంగా వారు అధిక వడ్డీ రేటును డిమాండ్ చేయవచ్చు. ప్రభుత్వం రుణాన్ని గౌరవించడంలో విఫలమవుతుందనే భయంతో వడ్డీ రేటు పెరగడాన్ని సార్వభౌమిక రుణ సంక్షోభం అంటారు. ప్రత్యేకించి, స్వల్పకాలిక బాండ్ల ద్వారా తెచ్చే అప్పులపై ఆధారపడినప్పుడు ప్రభుత్వాలు సార్వభౌమ రుణ సంక్షోభానికి గురవుతాయి. ఎందుకంటే ఇది వారి స్వల్పకాలిక బాండ్ ఫైనాన్సింగ్, వారి దీర్ఘకాలిక ఆస్తి విలువల మధ్య మెచ్యూరిటీ అసమతుల్యతను సృష్టిస్తుంది.
కరెన్సీ అసమతుల్యత కారణంగా కూడా వారు సార్వభౌమ రుణ సంక్షోభానికి గురయ్యే అవకాశం ఉంది: వారి స్వంత కరెన్సీలో బాండ్లకు విదేశాలలో పరపతి లేనపుడు, దేశం విదేశీ కరెన్సీలో బాండ్లను జారీ చేస్తాయి. వారి స్వంత కరెన్సీ విలువ తగ్గునపుడు, ఆ బాండ్లను తిరిగి చెల్లించడం చాలా ఖరీదైన పని అవుతుంది.
సార్వభౌమ ప్రభుత్వపు నిర్వచనం ప్రకారం, అది దాని స్వంత వ్యవహారాలపై నియంత్రణ దానిదే. కాబట్టి, అది తన రుణాన్ని తిరిగి చెల్లించడంలో దానిపై నిర్బంధమేమీ ఉండదు. అయినప్పటికీ, రుణాలు ఇచ్చే దేశాల నుండి ప్రభుత్వాలు తీవ్రమైన ఒత్తిడిని ఎదుర్కోవచ్చు. కొన్ని తీవ్రమైన సందర్భాల్లో, రుణదాత దేశం, ఆస్తులను స్వాధీనం చేసుకోవడానికి రుణాన్ని తిరిగి చెల్లించడంలో విఫలమైనందుకు రుణగ్రహీత దేశంపై యుద్ధ బెదిరింపులు చేసేవి లేదా యుద్ధమే చేసేవి. (UN చార్టర్ ఆర్టికల్ 2 (4) ద్వారా దేశాలు ఇతర దేశాలపై బలాన్ని ఉపయోగించడాన్ని నిషేధించక ముందు). ఉదాహరణకు, 1882లో, యునైటెడ్ కింగ్‌డమ్ ఈజిప్టుపై దాడి చేసింది. 1890ల మధ్యకాలంలో వెనిజులాలో యునైటెడ్ స్టేట్స్ యొక్క " గన్‌బోట్ దౌత్యం", 1915లో ప్రారంభమైన హైతీపై అమెరికా ఆక్రమణ కూడా దీనికి ఉదాహరణలే.
దివాలా తీసిన ప్రభుత్వం మరింత రుణం పొందలేకవచ్చు; దాని విదేశీ ఆస్తులలో కొన్నిటిని జప్తు చేయవచ్చు; అలాగే దేశీయంగా అప్పులిచ్చినవారు తమ రుణాన్ని తిరిగి చెల్లించమని రాజకీయంగా ఒత్తిడి చేయవచ్చు. అందువల్ల, ప్రభుత్వాలు చాలా అరుదుగా గానీ తమ రుణం యావత్తునూ ఎగగొట్టవు. దాని బదులు అవి, తమ రుణదాతలతో చర్చలు జరిపి రుణ పునర్వ్యవస్థీకరణ చేయమని లేదా రుణాన్ని పాక్షికంగా తగ్గించమని గానీ కోరతాయి.
అంతర్జాతీయ ద్రవ్య నిధి సంస్థ సార్వభౌమ రుణ పునర్నిర్మాణం కోసం రుణాలు ఇస్తుంది. సార్వభౌమ రుణంలో మిగిలిన భాగాన్ని చెల్లించడానికి నిధులు అందజేయడానికి అది కొన్ని షరతులు విధిస్తుంది. దేశంలో అవినీతిని తగ్గించడం, లాభాపేక్షలేని ప్రభుత్వ రంగ సేవలను తగ్గించడం వంటి పొదుపు చర్యలు, పన్నులు పెంచడం వంటి షరతులపై రుణాలు అందిస్తుంది. కొన్నిసార్లు, అవినీతి లేని లాభదాయకంగా ఉండే ఆర్థిక రంగాలను జాతీయం చేయడం వంటి రాబడిని పెంచే ఇతర రూపాలను కూడా సూచిస్తుంది. 2010 మే లో గ్రీకు బెయిలౌట్ ఒప్పందం దీనికి ఒక ఉదాహరణ. 2008 ఆర్థిక సంక్షోభం తరువాత, సార్వభౌమిక దివాలాను నివారించడానికి, స్పెయిన్, పోర్చుగల్, తదితర దేశాలు తమ వాణిజ్య, కరెంట్ ఖాతా లోటులను మిగులుగా మార్చుకున్నాయి. ప్రస్తుతం, CIS లోని కొన్ని సభ్య దేశాలు ( అర్మేనియా, తజికిస్తాన్, కిర్గిజ్స్తాన్ ), కొన్ని ఆఫ్రికన్ దేశాలు ( కామెరూన్, ఈజిప్ట్ ), పాకిస్తాన్, అలాగే అనేక ఇతర దేశాలు, ఆ దేశాల ఆరు నెలల జిడిపి కి మించి కేంద్ర ప్రభుత్వ రుణాలను సేకరించాయి.
కారణాలు
ఆర్థిక చరిత్రకారుడు ఎడ్వర్డ్ ఛాన్సలర్ ప్రకారం, గతంలో సార్వభౌమిక దివాలాలకు దారితీసిన కారణాలు కొన్ని ఇవి:
బ్యాంకుల వంటి విదేశీ పెట్టుబడిదారులు అత్యున్నత న్యాయస్థానాల ద్వారా గానీ చర్చల ద్వారా గానీ, రాజకీయ మద్దతు ద్వారా గానీ ప్రభుత్వాల నుండి సకాలంలో చెల్లింపులను వసూలు చేసుకోలేక పోవడం సార్వభౌమ ఎగవేతలో ముఖ్యమైన అంశం; సార్వభౌమాధికార రాజ్యాలకు వ్యతిరేకంగా రుణదాతల హక్కులను అమలు చేయడం కష్టం. ఇటువంటి ఉద్దేశపూర్వక ఎగవేతలు వివిధ రకాల సార్వభౌమ దొంగతనంగా పరిగణించవచ్చు; ఇది దోపిడీని పోలి ఉంటుంది. సార్వభౌమిక దివాలా అనేది ప్రపంచీకరణ, పెట్టుబడిదారీ విధానాల్లో ఉన్న చీకటి కోణం అని కూడా భావిస్తారు.
దేశపు దివాలా/అధిక రుణభారం
ఒక దేశం, ఆర్థిక కారణాల దృష్ట్యా, దాని ఖజానా బాధ్యతలను ఎగవేస్తే, లేదా ఇకపై తన రుణాలు, బాధ్యతలను నిర్వహించడం లేదా ఈ రుణంపై వడ్డీని చెల్లించలేకపోయినా లేక చెల్లించడం ఇష్టం లేకపోయినా, అది సార్వభౌమిక దివాలాను ఎదుర్కొంటుంది. ఒక దేశం దివాలా ప్రకటన తీసినట్లు భావించడానికి, ఆ దేశం బకాయి పడ్డ వడ్డీలో కొంత భాగాన్ని లేదా తీర్చాల్సిన అప్పులో కొంత భాగాన్ని మాత్రమే చెల్లించగలిగినా లేదా చెల్లించేందుకు సిద్ధపడినా చాలు.
దీనికి కారణాల్లో కొన్ని:
లిక్విడిటీ
ద్రవత్వం, దివాలా ల మధ్య ఒక ముఖ్యమైన వ్యత్యాసాన్ని ఆర్థిక సాహిత్యం ప్రతిపాదిస్తుంది. ఒక దేశం తగినంత ఆస్తులను అమ్మలేని స్థితిలో ఉన్నందున పెండింగ్‌లో ఉన్న వడ్డీ లేదా అసలు చెల్లింపులను తాత్కాలికంగా తీర్చలేకపోతే, దాన్ని "ద్రవ్యత లేమి కారణంగా దివాలా ఉంది" అంటారు. ఈ భావనలో "తాత్కాలికంగా మాత్రమే ద్రవ్యం లేని" ఆస్తులు ద్రవ్యంగా మారిన వెంటనే చెల్లింపులు జరిగిపోతాయి. అంటే, ద్రవ్యత్వ లేమి అనేది తాత్కాలిక స్థితి మాత్రమే నన్నమాట. ఈ భావనలో బలహీనత ఏమిటంటే, ఒక ఆస్తి తాత్కాలికంగానే లిక్విడ్ కాదు అని నిరూపించడం ఆచరణాత్మకంగా అసాధ్యం.
ప్రభుత్వ మార్పు
ప్రభుత్వంలో మార్పులు జరిగినా, మునుపటి ప్రభుత్వాలు సృష్టించిన ఆర్థిక ఒప్పందాల పట్ల దేశ బాధ్యత సాధారణంగా మారదు. అయితే, విప్లవాత్మక పరిస్థితుల్లో పాలన మార్పు తర్వాత కొత్త ప్రభుత్వం మునుపటి ప్రభుత్వ చట్టబద్ధతను ప్రశ్నించిన సందర్భాలున్నాయి. ఇలాంటి ఖజానా బాధ్యతల ఎగవేతను చెల్లని రుణంగా పరిగణిస్తారు.
దేశం అంతరించడం
ఏదైనా దేశం అంతరించినపుడు దాని బాధ్యతలు ఒకటి లేదా అనేక వారసుల దేశాలకు చెందుతాయి. ఉదాహరణకు, సోవియట్ యూనియన్ రద్దైనపుడు, ఎస్టోనియా, రష్యా, జార్జియా, ఉక్రెయిన్ మొదలైన వారస దేశాలు ఏర్పడ్డాయి. సోవియట్ దేశం ఉనికిలో లేదు, కానీ దాని రుణం వారసత్వ దేశాలకు వారసత్వంగా వెళ్ళింది.
రుణ చెల్లింపు విధానాలు
సార్వభౌమ దేశాలు తమ రుణాన్ని ఎందుకు తిరిగి చెల్లిస్తాయనే దానిపై రెండు విభిన్న సిద్ధాంతాలు ఉన్నాయి.
ప్రతిష్ఠ మార్గం
అంతర్జాతీయ మూలధన మార్కెట్‌ల నుండి పెట్టుబడులు పొందడాన్ని దేశాలు విలువైనవిగా పరిగణిస్తాయని ప్రతిష్ఠ మార్గం చెబుతుంది. ఎందుకంటే ఇది అస్థిర ఉత్పత్తి, పెట్టుబడుల్లో హెచ్చుతగ్గుల అవకాశాల నేపథ్యంలో వినియోగాన్ని సులభతరం చేయడానికి వీలు కల్పిస్తుంది. రుణగ్రహీత సార్వభౌమాధికార దేశం అయినందున ఈ విధానం చట్టపరమైన లేదా సైనిక చర్య వంటి అంశాలను పరిగణించదు. పేలవమైన పేరున్న రుణగ్రహీత దేశాలు ఈ మూలధన మార్కెట్‌ల నుండి డబ్బును పొందలేవు.
శిక్షా మార్గం
శిక్షా విధానం రుణగ్రహీతపై చట్టపరంగానో, సైనిక శక్తి ద్వారానో ఏదో ఒక రూపంలో చర్య తీసుకుంటారని నిర్దేశిస్తుంది. రుణదాత వారి పెట్టుబడిని తిరిగి పొందడానికి చట్టపరమైన లేదా సైనిక బెదిరింపులను ఉపయోగిస్తారు. ఈ శిక్ష వలన, రుణగ్రహీతలు తమ స్వంత కరెన్సీలో రుణం తీసుకోకుండా నిరోధిస్తుంది.
పరిణామాలు
సార్వభౌమిక దివాలా వలన అప్పిచ్చిన రుణదాతలు అలాగే ఆర్థిక వ్యవస్థ, పౌరులు ప్రభావితమవుతారు.
రుణదాతలకు పరిణామాలు
రుణదాతలకు తక్షణ నష్టం, ఆ దేశానికి వారిచ్చిన అప్పులపై అసలు, వడ్డీని కోల్పోవడం.
ఈ సందర్భంలో చాలా తరచుగా అంతర్జాతీయంగా చర్చలు జరిగి పాక్షిక రుణ రద్దు ( జర్మన్ బాహ్య రుణాలపై లండన్ ఒప్పందం 1953) లేదా రుణ పునర్నిర్మాణం (ఉదా. 1980లలో బ్రాడీ బాండ్స్) వంటి ఒప్పందాలు కుదురుతాయి. ఈ రకమైన ఒప్పందంలో రుణదాత పెద్ద మొత్తంలో అప్పును కోసేందుకు ఒప్పుకుని పాక్షికంగా తిరిగి చెల్లింపుకు ఒప్పుకుంటారు. అర్జెంటీనా ఆర్థిక సంక్షోభం (1999–2002) విషయంలో కొంత మంది రుణదాతలు 75% వరకు రుణాలను తగ్గించుకోడానికి అంగీకరించారు. మరికొందరు మెరుగైన పరిహారం లభిస్తుందనే ఆశతో, ప్రభుత్వంలో మార్పు జరిగి (2015) వేచి ఉండేందుకు సిద్ధపడ్డారు.,
దేశానికి పర్యవసానాలు
ఒక దేశం అప్పులను చెల్లించలేనపుడు, నిర్దిష్ట రుణదాతలకు దాని ఆర్థిక బాధ్యతలు/అప్పులను విస్మరిస్తుంది. దీని తక్షణ ప్రభావం, రుణభారం తగ్గిపోవడం, దానిపై వడ్డీపై చెల్లింపులలో తగ్గిపోవడం జరుగుతుంది. మరోవైపు, ఎగవేత వల్ల రుణదాతల వద్ద ఆ దేశ ప్రతిష్ఠ దెబ్బతిని, మరింత అప్పు పొందగల దేశ సామర్థ్యం క్షీణిస్తుంది. కొన్ని సందర్భాల్లో విదేశీ రుణదాతలు రుణగ్రహీత దేశపు ద్రవ్య సార్వభౌమత్వాన్ని అణగదొక్కడానికి ప్రయత్నించవచ్చు లేదా యుద్ధం ప్రకటించవచ్చు.
పౌరులపై పరిణామాలు
వ్యక్తులు గానీ, సంస్థలు గానీ దేశానికి అప్పిచ్చిన రుణదాతలైతే (ఉదా. ప్రభుత్వ బాండ్‌లు ), అప్పుడు ఎగవేత వలన వారి సంపద విలువ తగ్గిపోతుంది.
అదనంగా, సార్వభౌమిక ఎగవేత వలన రుణగ్రహీత దేశంలో క్రింది పరిస్థితులు సంభవించవచ్చు:
రుణగ్రహీత దేశంలో పౌరులపై అధిక నిరుద్యోగం వలన, సేవలు, ప్రయోజనాల తగ్గుదల వలన పరోక్షంగా ప్రభావాన్ని పడుతుంది. అయితే, ద్రవ్యపరంగా సార్వభౌమాధికారం కలిగిన దేశం ప్రతికూల పరిణామాలను తగ్గించడానికి, ఆర్థిక వ్యవస్థను తిరిగి సమతుల్యం చేయడానికి, సామాజిక/ఆర్థిక పురోగతిని ప్రోత్సహించడానికి చర్యలు తీసుకోగల అవకాశం ఉంటుంది. ఉదాహరణకు 1994 లో బ్రెజిల్ తన ఆర్థిక వ్యవస్థను స్థిరపరచడానికి చేపట్టిన ప్లానో రియల్.
సార్వభౌమిక ఎగవేతల ఉదాహరణలు
అప్పులను తీర్చడంలో దేశాల వైఫల్యం చాలా సందర్భాలలో కనిపించింది. మధ్యయుగ ఇంగ్లండు అనేక సార్లు చెల్లింపులను ఎగవేసింది. స్పెయిన్‌కు చెందిన ఫిలిప్ II 1557, 1560, 1575, 1596 లలో నాలుగుసార్లు రుణాన్ని ఎగవేసాడు. ఈ సార్వభౌమిక ఎగవేత జర్మన్ బ్యాంకింగ్ హౌస్‌లను గందరగోళంలో పడేసింది. స్పానిష్ ఫైనాన్షియర్‌లుగా ఫగ్గర్స్ పాలనను ముగించింది. జెనోవా బ్యాంకర్లు హబ్స్‌బర్గ్ వ్యవస్థకు ద్రవ క్రెడిట్, ఆధారపడదగిన సాధారణ ఆదాయాన్ని అపరిమితంగా అందించారు. బదులుగా, తదుపరి సైనిక వెంచర్లకు మూలధనాన్ని అందించడానికి అమెరికన్ వెండిని సెవిల్లె నుండి జెనోవాకు బదిలీ చేసారు.
1820లలో లండన్‌లోని బాండ్ మార్కెట్‌లోకి ప్రవేశించిన అనేక లాటిన్ అమెరికా దేశాలు దివాలా తీసాయి. పంతొమ్మిదవ శతాబ్దంలో ఇవే దేశాలు తరచుగా దివాలా తీసేవి. అయితే కొన్ని రుణాలను మాఫీ చేయడంతో సహా రుణాల పునర్వ్యవస్థీకరణలతో పరిస్థితిని వేగంగా పరిష్కరించుకున్నాయి.
అమెరికా లోని అనేక రాష్ట్రాలు 19వ శతాబ్దం మధ్యలో ఎగవేసాయి. చివరిసారిగా 1933 లో ఆర్కాన్సాస్ డిఫాల్ట్ అయింది.
ఇటీవల గ్రీస్ అంతర్జాతీయ ద్రవ్య నిధికి చెల్లింపులను ఎగవేసిన మొదటి అభివృద్ధి చెందిన దేశంగా అవతరించింది. 2015 జూన్‌లో IMFకి $1.7 బిలియన్ల చెల్లింపును గ్రీస్ ఎగవేసింది.
నోట్స్
<references group="నోట్స్" />
వనరులు
వర్గం:ఆర్థిక వ్యవస్థ
కాళింగ
కాళింగ :
చరిత్ర
వీరు క్షత్రియ/రాజులు వర్గానికి చెందినవారు. వీరు జందెము వేసుకుంటారు. కాళింగులలో కింతలకాళింగ, బూరగానకాళింగ, పందిరికాళింగ అనే మూడు తెగలకు చెందినవారు ఉన్నారు. వీరు ఒకప్పటి అశోకుని సామ్రాజ్యమైన మగధ సామ్రాజ్యానికి ఆనుకుని వున్న కళింగ సామ్రాజ్యాన్ని పాలించేవారు.
వృత్తి, సామాజిక జీవనం
ప్రధాన వృత్తి వ్యవసాయం.ప్రస్తుతం వీరు వ్యవసాయమే కాకుండా వివిధ వృత్తులను అవలంభిస్తున్నారు.
మూలాలు
వర్గం:కులాలు
భారత వాతావరణ శాఖ
భారత వాతావరణ శాఖ ( IMD ) అనేది భారత ప్రభుత్వ భూ శాస్త్రాల మంత్రిత్వ శాఖకు చెందిన ఒక ఏజెన్సీ. ఇది వాతావరణ పరిశీలనలు, వాతావరణ అంచనా, భూకంప శాస్త్రానికి బాధ్యత వహించే ప్రధాన ఏజెన్సీ. IMD ప్రధాన కార్యాలయం ఢిల్లీలో ఉంది. భారతదేశం అంతటాను, అంటార్కిటికా లోనూ వందల కొద్దీ అబ్జర్వేషన్ స్టేషన్‌లను ఇది నిర్వహిస్తోంది. దీనికి చెన్నై, ముంబై, కోల్‌కతా, నాగ్‌పూర్, గౌహతి, న్యూఢిల్లీలలో ప్రాంతీయ కార్యాలయాలు ఉన్నాయి.
ప్రపంచ వాతావరణ సంస్థ వారి ఆరు ప్రాంతీయ ప్రత్యేక వాతావరణ కేంద్రాలలో IMD కూడా ఒకటి. మలక్కా జలసంధి, బంగాళాఖాతం, అరేబియా సముద్రం, పర్షియన్ గల్ఫ్‌తో సహా ఉత్తర హిందూ మహాసముద్ర ప్రాంతంలో ఉష్ణమండల తుఫానుల గురించి అంచనా వేయడం, పేరు పెట్టడం, హెచ్చరికల పంపిణీ బాధ్యత దీనికి ఉంది.
చరిత్ర
1686లో, ఎడ్మండ్ హాలీ భారతీయ వేసవి రుతుపవనాలపై తన గ్రంధాన్ని ప్రచురించాడు. ఆసియా భూభాగం, హిందూ మహాసముద్రాల మధ్య ఉన్న భేదాత్మక వేడి గాలులు కాలానుగుణంగా తిరోగమించడానికి కారణమని అతను పేర్కొన్నాడు. ఈస్ట్ ఇండియా కంపెనీ భారతదేశంలో మొట్టమొదటి వాతావరణ పరిశీలనా కేంద్రాలను స్థాపించింది. వీటిలో 1785లో కలకత్తా అబ్జర్వేటరీ, 1796లో మద్రాస్ అబ్జర్వేటరీ, 1826లో కొలాబా అబ్జర్వేటరీ ఉన్నాయి. 19వ శతాబ్దం మొదటి అర్ధభాగంలో వివిధ ప్రాంతీయ ప్రభుత్వాలు భారతదేశంలో అనేక ఇతర అబ్జర్వేటరీలను స్థాపించాయి.
1784లో కలకత్తాలో, 1804లో బొంబాయిలో స్థాపించబడిన ఆసియాటిక్ సొసైటీ భారతదేశంలో వాతావరణ శాస్త్ర అధ్యయనాన్ని ప్రోత్సహించింది. హెన్రీ పిడింగ్టన్, 1835, 1855 మధ్యకాలంలో వచ్చిన ఉష్ణమండల తుఫానులకు సంబంధించి దాదాపు 40 పేపర్లను ది జర్నల్ ఆఫ్ ఏషియాటిక్ సొసైటీలో ప్రచురించారు. అతనే సైక్లోన్ అనే పదాన్ని కూడా ఉపయోగించాడు. దీనికి చుట్టుకుని ఉన్న పాము అని అర్థం. 1842లో, అతను తన మైలురాయి థీసిస్, లాస్ ఆఫ్ ది స్టోర్మ్స్‌ను ప్రచురించాడు.
1864లో కలకత్తాను ఉష్ణమండల తుఫాను తాకిన తరువాత, రుతుపవనాల వైఫల్యం కారణంగా 1866, 1871లో కరువులు సంభవించిన తరువాత, వాతావరణ పరిశీలనల సేకరణను, విశ్లేషణను ఒకే కప్పు క్రింద నిర్వహించాలని నిర్ణయించారు. ఫలితంగా 1875లో భారత వాతావరణ శాఖ ఏర్పాటైంది. హెన్రీ ఫ్రాన్సిస్ బ్లాన్‌ఫోర్డ్ IMD కి మొదటి వాతావరణ రిపోర్టర్‌గా నియమితుడయ్యాడు. 1889 మేలో, సర్ జాన్ ఎలియట్ అప్పటి దేశ రాజధాని కలకత్తాలో అబ్జర్వేటరీల మొదటి డైరెక్టర్ జనరల్‌గా నియమితుడయ్యాడు. ఆ తరువాత IMD ప్రధాన కార్యాలయాన్ని 1905లో సిమ్లాకు, ఆ తర్వాత 1928లో పూణెకు, చివరికి 1944 లో న్యూఢిల్లీకి మార్చారు.
స్వాతంత్ర్యం పొందిన తర్వాత 1949 ఏప్రిల్ 27 న IMD, ప్రపంచ వాతావరణ సంస్థలో సభ్యదేశంగా చేరింది. భారతీయ వ్యవసాయంపై రుతుపవన వర్షాల ప్రాముఖ్యత కారణంగా ఈ ఏజెన్సీ ప్రాముఖ్యతను సంతరించుకుంది. వార్షిక రుతుపవనాల సూచనను సిద్ధం చేయడంలో, అలాగే ప్రతి సీజన్‌లో భారతదేశం అంతటా రుతుపవనాల పురోగతిని పరిశీలించడంలో ఇది కీలక పాత్ర పోషిస్తుంది.
సంస్థ
IMDకి డైరెక్టర్ జనరల్ ఆఫ్ మెటియోరాలజీ నేతృత్వం వహిస్తారు. IMDకి ఆరు ప్రాంతీయ వాతావరణ కేంద్రాలు ఉన్నాయి. అవి ఒక్కొక్క డిప్యూటీ డైరెక్టర్ జనరల్ కింద పనిచేస్తాయి. ఇవి చెన్నై, గౌహతి, కోల్‌కతా, ముంబై, నాగ్‌పూర్, న్యూఢిల్లీలలో ఉన్నాయి. ప్రతి రాష్ట్ర రాజధానిలో వాతావరణ కేంద్రం కూడా ఉంది. భవిష్యత్ కార్యాలయాలు, వ్యవసాయ వాతావరణ సలహా సేవా కేంద్రాలు, హైడ్రో-వాతావరణ శాస్త్ర కార్యాలయం, వరద వాతావరణ కార్యాలయాలు, ఏరియా తుఫాను హెచ్చరిక కేంద్రాలు, తుఫాను హెచ్చరిక కేంద్రాలు వంటి ఇతర IMD యూనిట్లు వివిధ అబ్జర్వేటరీలు లేదా వాతావరణ కేంద్రాలతో కలిసి ఉంటాయి.
IMD వందలాది ఉపరితల, గ్లేసియల్ అబ్జర్వేటరీలు, అప్పర్ ఎయిర్ (అధిక ఎత్తు) స్టేషన్‌లు, ఓజోన్, రేడియేషన్ల అబ్జర్వేటరీలు, వాతావరణ రాడార్ స్టేషన్‌ల నెట్‌వర్కునూ నిర్వహిస్తుంది. కల్పన-1, మేఘా-ట్రోపిక్‌లు, IRS సిరీస్‌లోని సాధనాలు, INSAT శ్రేణి వంటి భారతదేశ ఉపగ్రహాల నుండి అదనపు డేటా పొందుతుంది. భారతీయ వాణిజ్య నౌకలు, ఇండియన్ నేవీ షిప్‌లలోని వాతావరణ పరికరాల నుండి కూడా IMD నెట్‌వర్క్‌లోకి డేటా పరిశీలనలు అందుతాయి. భారతదేశంలో గ్లోబల్ డేటా మార్పిడికి మద్దతు ఇవ్వడానికి మెసేజ్ స్విచ్చింగ్ కంప్యూటర్‌ను అమలు చేసిన మొదటి సంస్థ, IMD.
IMD ఇండియన్ ఇన్స్టిట్యూట్ ఆఫ్ ట్రాపికల్ మెటియోరాలజీ, నేషనల్ సెంటర్ ఫర్ మీడియం రేంజ్ వెదర్ ఫోర్కాస్టింగ్, నేషనల్ ఇన్స్టిట్యూట్ ఆఫ్ ఓషన్ టెక్నాలజీ వంటి ఇతర ఏజెన్సీలతో సహకరిస్తుంది.
IMD భూకంప పర్యవేక్షణ, కొలతల కోసం కీలక ప్రదేశాలలో భూకంప పర్యవేక్షణ కేంద్రాలను కూడా నిర్వహిస్తుంది.
పనులు
ఈ శాఖ పరిశీలనలు, కమ్యూనికేషన్లు, అంచనాలు, వాతావరణ సేవలను చేపట్టింది. భారతీయ అంతరిక్ష పరిశోధనా సంస్థ సహకారంతో IMD, భారత ఉపఖండం లో వాతావరణ పర్యవేక్షణ కోసం IRS, ఇండియన్ నేషనల్ శాటిలైట్ సిస్టమ్ (INSAT) లను ఉపయోగిస్తుంది. అభివృద్ధి చెందుతున్న దేశాల్లో, స్వంత ఉపగ్రహ వ్యవస్థను అభివృద్ధి చేసి నిర్వహిస్తున్న మొదటి వాతావరణ సంస్థ, భారత వాతావరణ శాఖ.
కొత్త కార్యక్రమాలు
బ్లాక్ కార్బన్ సాంద్రత, ఏరోసోల్స్ యొక్క రేడియేటివ్ లక్షణాలు, పర్యావరణ దృశ్యమానత, వాతావరణంపై వాటి ప్రభావాలను అధ్యయనం చేయడానికి IMD 2016 జ నవరిలో సిస్టమ్ ఆఫ్ ఏరోసోల్ మానిటరింగ్ అండ్ రీసెర్చ్ (SAMAR)ను ప్రారంభించింది. ఇది 16 ఎథలోమీటర్లు, 12 స్కై రేడియోమీటర్లు, 12 నెఫెలోమీటర్లను కలిగిన నెట్‌వర్కు.
మూలాలు
<references group="" responsive="1">
వర్గం:భారత ప్రభుత్వ సంస్థలు
దూరదృష్టి
thumb|250 px|right|హైపరోపియా, కుంభాకార లెన్స్‌తో దృష్టిని పునరుద్ధరించడం
దూరదృష్టి (Hypermetropia or Hyperopia) ఒక విధమైన దృష్టి లోపం.
బహుళ కటకములు
కొన్ని సముద్ర జీవుల ఒక లెన్స్ కంటే ఎక్కువ కందువు ఉదాహరణకు copepod Pontella మూడు ఉన్నాయి. బయటి ఏర్పడ్డ ఒక పదునైన చిత్రం అనుమతించేటప్పుడు గోళాకార విశ్లేషణం యొక్క ప్రభావాలు ఎదుర్కోవడం, ఉపమాన ఉపరితలం. మరో copepod, Copilia , ఒక టెలిస్కోప్ మాదిరిగా ఏర్పాటు ప్రతి కంటిలో రెండు కటకములను కలిగి ఉంది. [1 ] ఇటువంటి ఏర్పాట్లు అరుదైన, సరిగా అర్ధం చేసుకోలేదు, కానీ ఒక ప్రత్యామ్నాయ నిర్మాణం సూచిస్తాయి. బహుళ కటకములు ఒక రిఫ్రాక్టివ్ కార్నియా (తరువాతి చర్చించారు ) కలిగిన గ్రద్దలు, జంపింగ్ సాలెపురుగులు, వంటి కొందరు వేటగాళ్ళు కనపడుతున్నాయి : ఈ విధంగా వారి ఆప్టికల్ స్పష్టత పెరుగుతుంది గ్రాహక కణాలు పైగా 50 % పరిశీలించాడు చిత్రం విస్తరించడం, ప్రతికూల లెన్స్
మూలాలు
వర్గం:కంటి వ్యాధులు
ఎ గైడ్ టు హెరిటేజ్ ఆఫ్ హైదరాబాద్
ఎ గైడ్ టు హెరిటేజ్ ఆఫ్ హైదరాబాద్: ది నేచురల్ అండ్ ది బిల్ట్ అనేది తెలంగాణ రాష్ట్ర రాజధాని హైదరాబాదు నగరంలో ఉన్న వారసత్వ కట్టడాలు, భవనాల గురించిన రాయబడిన పుస్తకం. మధు వోటేరి రాసిన ఈ పుస్తకంలో చార్మినార్, గోల్కొండ, కుతుబ్ షాహీ సమాధులు, చౌమహల్లా ప్యాలెస్ మొదలైన అన్ని వారసత్వ కట్టడాలు, భవనాల గురించి సమాచారం ఉంది. విద్యార్థులు, విద్యావేత్తలు, పర్యాటకులకు ఈ పుస్తకం ఎంతో ఉపయోగకరంగా ఉంటుంది.
నేపథ్యం
ఈ పుస్తకం హైదరాబాదు నగర చరిత్ర, దాని వారసత్వం మధ్య ఉన్న సంబంధాన్ని సమగ్రంగా అర్థం చేసుకోవడంలో సహాయపడుతుంది. నగరంలోని ప్రతి వారసత్వ నిర్మాణపు ప్రాముఖ్యత, విలువ, నిర్మాణం గురించి ఈ పుస్తకంలో సమగ్రంగా రాయబడింది. నగరంలోని వివిధ వారసత్వ ప్రదేశాల సందర్శనకు వీలుగా పుస్తకంలో స్కేల్ చేయబడిన రోడ్ మ్యాప్‌లు, స్కెచ్‌లు కూడా ఉన్నాయి.
మూలాలు
వర్గం:హైదరాబాదు వారసత్వ నిర్మాణాలు వర్గం:2010 పుస్తకాలు
హారియట్ టబ్‌మన్
హారియట్ టబ్‌మన్ (1820 — మార్చి 10, 1913 ) బానిసత్వానికి వ్యతిరేకంగా పోరాడిన ఒక ఆఫ్రో అమెరికన్. గొప్ప మానవతావాది. అమెరికా అంతర్యుద్ధ సమయంలో యూనియన్ కు గూఢచారిగా కూడా పనిచేసింది. ఒక బానిస కుంటుంబంలో పుట్టి పదమూడేళ్ళ వయసులో అందులోనుంచి బయటపడి, బానిసత్వ వ్యతిరేక సంఘాల సహకారంతో పదమూడు సార్లు ప్రయత్నించి దాదాపు 70 మంది బానిసలను వెట్టిచాకిరి నుంచి కాపాడగలిగింది.
బయటి లింకులు
వర్గం:1820 జననాలు వర్గం:1913 మరణాలు వర్గం:అమెరికా వ్యక్తులు
అహోబిల మఠం
అహోబిల మఠం (శ్రీ అహోబిల మఠం అని కూడా పిలుస్తారు) అనేది వడకలై శ్రీ వైష్ణవ మఠం సా.శ. 1400 లో ఆంధ్రప్రదేశ్‌ రాష్ట్రం, పూర్వ కర్నూలు జిల్లా, ఆళ్లగడ్డ మండలం, అహోబిలంలో వేదాంత దేశిక వడకళై సంప్రదాయాన్ని అనుసరించి స్థాపించబడింది. ఇది ఆదివాన్ శతకోప స్వామి (వాస్తవానికి శ్రీనివాసాచార్య అని పిలుస్తారు)కి ఆపాదించబడింది.
అధివాన్ శతకోప, వడకళై సన్యాసి, వేదాంత దేశిక గొప్ప శిష్యుడు,  ప్రసిద్ధ శ్రీ వైష్ణవ ప్రఖ్యాత నడదూర్ అమ్మాళ్ పండిత వారసుడు, ఘటికాశతం అమ్మాళ్ శిష్యుడు, స్థాపించాడు. పాంచరాత్ర సంప్రదాయం ఆధారంగా ఈ మఠాన్ని స్థాపించారు.
చరిత్ర
ఈ క్షేత్రాన్ని 1830ల్లో కాశీయాత్రచేసి దానిని గ్రంథస్థం చేసిన యాత్రాచరిత్రకారుడు ఏనుగుల వీరాస్వామయ్య తన కాశీయాత్రా చరిత్రలో వర్ణించారు. ఆయన వ్రాసిన ప్రకారం 1830 నాటికి ఎగువ అహోబిలానికి, దిగువ అహోబిలానికి నడుమ చీకటిగల అడవి ఉండేది. అప్పటికి ఈ స్థలం కుంభకోణం వద్దనుండే అహోబళం జియ్యరు వారి ఆధీనం. వారి ముద్రకర్త అహోబిలానికి రెండు క్రోసుల దూరానగల బాచపల్లెలో ఉండి ఈ స్థలాన్ని చూసుకునేవారు. ముద్రకర్త యెగువ, దిగువ స్థలాల్లో అర్చన చేసే అర్చకులిద్దరికీ అప్పుడప్పుడూ నెలకు రూ.6 చొప్పున జీతం ఇస్తూవుండేవారు. గుడి ఖర్చులకు జియ్యరు పంపే డబ్బు తప్ప మరే దారీ ఉండేది కాదు. హైదరాబాద్ రాజ్యపు దివాను పేష్కరు రాజా చందులాలా ఈ క్షేత్రానికి సంవత్సరానికి రూ. వెయ్యి చొప్పున ఇప్పించేవారు. దిగువ అహోబిలంలో కొన్ని పేదల గుడిసెలు ఉండేవని, ఎగువన అవీ లేవని, జలము రోగప్రదం కావడంతో మనుష్యులు నివసించేందుకు భయపడేవారని వ్రాశారు. ఫాల్గుణమాసంలో బ్రహ్మోత్సవాలు జరిగే రోజుల్లో 400 వరహాల హాశ్శీలు ఆదాయం వస్తూండేదని, దానిని కందనూరి నవాబు తీసుకుని గుడికి చేయాల్సిన సౌకర్యాల గురించి మాత్రం పట్టించుకునేవాడు కాదని వివరించారు. ఉప్పుతో సహా ఏమీ దొరకని ప్రాంతంగా ఉండేది. ఏవి కావాల్సినా బాచపల్లె నుంచి తెచ్చుకోవాల్సి వచ్చేది. అక్కడ ప్రతిఫలించియున్న పరమాత్మ చైతన్యము, స్వప్రకాశము చేత లోకులకు భక్తిని కలగజేయుచున్నది గాని, అక్కడ నడిచే యుపచారములు దానికి నేపాటికిన్నీ సహకారిగా నుండలేదు. అని ఆయన వ్రాశారు.
అహోబల మహత్యం
ఈ పుడమి మీద ఉన్న నాలుగు దివ్యమైన నరసింహ క్షేత్రాలలో అహోబిల క్షేత్రం ఒకటి. రాక్షసుడైన హిరణ్యకశ్యపుని సంహరించడానికి తన భక్తుడైన ప్రహ్లాదుని రక్షించడానికి స్తంభమునందు, ఉద్భవించిన స్థలమే ఈ అహోబిలక్షేత్రము. ఈ స్థల పురాణం గురించి వ్యాస మహర్షి సంస్కృతంలో బ్రహ్మాండపురాణం అంతర్గతంలో 10 అధ్యాయాలు, 1046 శ్లోకములతో అహోబిలం గురించి వ్రాయబడింది.
పార్వేట
అహోబిల స్వామి వారు తన పెళ్ళికి తానే స్వయంగా భక్తులను అహ్వాఇస్తానని అన్నారట. ఆరు వందల సంవత్సరాల క్రితం ఆ నాటి ప్రప్రథమ పీఠధి పతి శ్రీ శఠ గోప యతీంద్ర మహదేశికన్ వారు ఈ బ్రహోత్సవానికి శ్రీకారం చుట్టారు. ఆ నాటి నుండి ఈ నాటివరకు పర్వేట ఉత్సవాలు ఘనంగా 45 రోజుల పాటు జరగడం ఒక విశేషము. తిరుమలలో కూడా శ్రీ వారికి పార్వేట ఉత్సవాలు జరుగుతాయి. అటు పిమ్మట బ్రహ్మోత్సవాలు జరిగి గరుడోత్సవంతో అనగా మర్చి 17 న ఈ వేడుకలు పూర్తవుతాయి. అహోబిల స్వామి వారు తన వివాహ మహోత్సవానికి భక్తులను ఆహ్వానించడానికి అహోబిల పరిసర ప్రాంతంలో సుమారు 35 గ్రామాల్లో ఈ నలబైదు రోజులు సంచరిస్తాడు. పర్వేట ఉత్సవాలు ఈ గ్రామాలలో ఆ నలబైదు రోజులు జరుగుతాయి. ఈ నెలన్నర రోజులు అన్ని గ్రామాల్లో అందరికి పండగే. అన్ని వేడుకలె. స్వామి వారి పల్లకి మోసే బాధ్యత ఇక్కడి కొన్ని కుటుంబల వారికి తరతరాలుగా వంశ పారంపర్యంగా వస్తున్న ఒక సంప్రదాయము. సుమారు 120 మంది ఈ విధంగా స్వామి వారి సేవలో తరిస్తున్నారు.
ఎగువ అహోబిలం
ఎగువ అహోబిలంలో వేంచేసియున్న మూల విరాట్ కు ఉగ్రనరసింహస్వామి అహోబిల, అహోబల, నరసింహస్వామి, ఓబులేసుడు అని పిలుస్తారు. గరుడాద్రి, వేదాద్రి పర్వతముల మధ్యన ఈ ఎగువ అహోబిల ఆలయము ఉంది.
వైవిధ్యమైన నరసింహస్వామి ఆలయాలు
ఈక్షేత్రమున నవనారసింహులు కలరు. ఇక్కడగల అహోబిల మఠములోను లక్ష్మీనరసింహర్ వేంచేసియున్నారు అహోబిల పర్వతం చుట్టును అనేక సన్నిధులు తీర్థాలు ఉన్నాయి.